Samuel Kobia

Samuel Kobia (født 20. mars 1947) er en kenyansk metodist-prest. Fra 2004 til 2009 var han generalsekretær i Kirkenes Verdensråd. Kobia tok ikke gjenvalg etter én periode, og ble etterfulgt av Olav Fykse Tveit i 2010.

Kobia har en lang karriere i den økumeniske bevegelsen. Fra 1978 til 1984 jobbet han for Kirkenes Verdensråd i Afrika, før han fra 1984 begynte å jobbe for Kenyas kirkeråd,, fra 1987 til 1993 som generalsekretær. Fra 1993 var han leder for Kirkenes Verdensråds arbeidsgruppe Unit III – Justice, Peace and Creation, noe han var fram til 1999, da han tok over gruppen Issues and Themes som han ledet fram til 2002. I 2003 og frem til han ble generalsekretær, var han spesialutsendig til Afrika for Kirkenes Verdensråd.

Kobia har også hatt flere andre verv og tillitsoppgaver i økumenisk arbeid og demokrati og fredsarbeid.

Referanser

Eksterne lenker 
 Rev. Dr Samuel Kobia. WCC general secretary 2004-2009, omtale hos Kirkenes verdensråd

Kenyanere
Metodistiske teologer
Generalsekretærer i Kirkenes verdensråd